Մայքլ Հասթինգս

Մայքլ Հասթինգս (), ամերիկացի լրագրող, գրող, Rolling Stone-ի խմբագիր և BuzzFeed-ի լրագրող։

Կենսագրություն 
Մայքլ Հաստինգսը մեծացել է Նյու Յորքում, Կանադայում և Վերմոնտում և հաճախել Նյու Յորքի համալսարան։ Հայտնի դարձավ 2000-ականներին Newsweek-ի համար Իրաքի պատերազմը լուսաբանելուց հետո։ Այն բանից հետո, երբ իր հարսնացուն՝ Անդրեա Պարխամովիչը, սպանվեց Իրաքում մեքենայի դարանակալման ժամանակ, Հասթինգսը գրեց իր առաջին գիրքը՝ «Ես կորցրեցի իմ սերը Բաղդադում, ժամանակակից պատերազմի պատմություն» (2008), հուշագրություն նրանց դաժան հարաբերությունների և մահվան մասին։

Ստացել է Ջորջ պոլկի մրցանակը «Փախած գեներալ» («The Runaway General» (2010) նյութի համար, որը վերաբերում է գեներալ Սթենլի Մաքքրիստալին, որը ՆԱՏՕ-ի անվտանգության ապահովման միջազգային ուժերի հրամանատարն Է Աֆղանստանում պատերազմի ժամանակ։ Հոդվածը բացահայտեց գեներալի և նրա աշխատակիցների կողմից ԱՄՆ կառավարության քաղաքացիական ծառայողների նկատմամբ տարածված արհամարհանքը և հանգեցրեց Մաքքրիստալի հրաժարականին։ Դրան հաջորդեց «Օպերատորներ» հոդվածը («the Operators» (2012)), որը մանրամասն նկարագրեց Մակքրիստալի հետ Եվրոպայում և Աֆղանստանում գտնվելու մեկ ամիսը։

Մայքլ Հասթինգսը 2013 թվականին Արդարադատության նախարարության լրագրողների հետաքննության ընթացքում դարձել է հսկողության և վերահսկողության պրակտիկայի հաստատուն քննադատ՝ Օբամայի վարչակազմի կողմից Մամուլի ազատության սահմանափակումը անվանելով «Պատերազմ լրագրության դեմ»։ Նրա վերջին հոդվածը՝ «Ինչու են դեմոկրատները սիրում լրտեսել ամերիկացիներին», հրապարակվել Է BuzzFeed-ում 2013 թվականի հունիսի 7-ին։

Մայքլ Հաստինգսն ամուսնացել է լրագրող Էլիս Ջորդանի հետ 2011 թվականի մայիսին։

Հաստինգսը մահացել է 2013 թվականի հունիսի 18-ին տեղի ունեցած վթարի հետևանքով, երբ նրա Mercedes C250 Coupe-ն առավոտյան ժամը 4:25-ի սահմաններում Լոս Անջելեսի Հենքոկ Պարկ շրջանում  ամբողջ արագությամբ բախվել է ծառին, որից հետո հրդեհ բռնկվեց։ Հասթինգսը մահացել է հրդեհի ժամանակ, որից հետո դժվարություններ են առաջացել նրա աճյունների նույնականացման հարցում։ Մամուլի որոշ հաղորդագրություններ միջադեպը նկարագրում են որպես կասկածելի, չնայած Լոս Անջելեսի ոստիկանությունը հերքում է դա։

Իր մահվան նախօրեին Հասթինգսը հայտարարել էր, որ իրեն հետապնդում է ՀԴԲ-ն։ Գործընկերներին ուղղված էլեկտրոնային փոստով նա հայտնել է, որ աշխատում է «Մեծ պատմության» վրա, որ անհրաժեշտ է «հեռանալ ռադարներից», եւ որ ՀԴԲ-ն կարող է հետ վերցնել իր հարցազրույցը։ WikiLeaks-ի ներկայացուցիչները հայտարարել են, որ Հաստինգսը կապ է հաստատել իր փաստաբաններից մեկի հետ վթարից մի քանի ժամ առաջ, իսկ LA Times-ը հայտնել է, որ լրագրողը նոր զեկույցներ է պատրաստել ԿՀՎ-ի համար։ ՀԴԲ-ն հայտարարություն է տարածել՝ հերքելով, որ Հաստինգսը եղել է հետաքննության մեջ։

WikiLeaks-ի կողմից 2017 թվականի մարտի 7-ին հրապարակված փաստաթղթերից մեկում տեղեկություններ կան, որ ԿՀՎ-ն ուսումնասիրել է տրանսպորտային միջոցների կառավարման էլեկտրոնային համակարգերի համակարգչային վիրուսներով վարակման ուղիները։ WikiLeaks-ը պնդում է, որ «Նշված չէ, թե ինչ նպատակների համար էր նախատեսվում իրականացնել կառավարման նման գաղտնալսումը, բայց դա ԿՀՎ-ին հնարավորություն կտար գործնականում չբացահայտված սպանություններ իրականացնել»։ Սա նոր հետաքրքրություն առաջացրեց առեղծվածային ավտովթարի նկատմամբ, որը 2013 թվականի հունիսի 18-ին սպանեց գրող և լրագրող Մայքլ Հաստինգսին։

Տես նաև 

 Vault 7

Ծանոթագրություններ 

Նյու Յորքի համալսարանի շրջանավարտներ
20-րդ դարի ամերիկացի գրողներ
Ամերիկացի լրագրողներ
Ամերիկացի տղամարդ գրողներ
Ավտոճանապարհային վթարներից զոհվածներ
Գրողներ այբբենական կարգով
Անձինք այբբենական կարգով
Տղամարդիկ